《金缕曲 送西溟奔母丧南归次韵》
清代·严绳孙

此恨何当住。也须知、王和生死，总成离阻。真使通都闻恸哭，废总蓼莪诗句。

算母子、寻常欢聚。粳稻登场春韭绿，便休论、万里封侯去。

须富贵，竟何许。

片帆触处成悲绪。问从今、樯乌堠燕，几番风雨。不尔置君天禄阁，未算人生奇遇。

甚一种、世间儿女。画荻教成羞半豹，早高堂、鸾诰偏无负。

天可问，傥相语。

作者简介：（1623—1702）江苏无锡人，字荪友。以诗古文辞擅名。康熙十八年，以布衣举博学鸿儒，试日仅赋一诗而出。授检讨，修《明史》，充日讲起居注官。迁右中允，乞归。工书画，有《秋水集》。